|  |  |
| --- | --- |
| **ΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ****ΤΩΝ ΑΠΟΦΟΙΤΩΝ ΜΑΘΗΤΩΝ ΤΗΣ ΠΒΜ ΟΑΕΔ ΛΑΚΚΙΑΣ** **«Η ΑΡΜΟΝΙΑ»** **ΑΦΜ: 999489575****ΔΟΥ: Ζ΄ ΘΕΣΣΑΛΟΝΙΚΗΣ**  | 03/06/2021 Αρ.Πρωτοκόλλου:51 |
| Σποράδων 4, ΤΚ 54646 |
| Αρ. Τηλεφώνου: 2315518808 |
| e- mail: sillogos\_amea\_armonia@yahoo.com |  |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

ΤΟ ΚΔΑΠ ΑμεΑ «Η ΑΡΜΟΝΙΑ» - ΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ ΤΩΝ ΑΠΟΦΟΙΤΩΝ ΜΑΘΗΤΩΝ ΤΗΣ ΠΒΜ ΟΑΕΔ ΛΑΚΚΙΑΣ

**προσκαλεί:**

Τους γονείς και κηδεμόνες των ατόμων ηλικίας από 18 έως 60 ετών με νοητική υστέρηση, σύνδρομο Down, διάχυτες αναπτυξιακές διαταραχές (φάσμα αυτισμού) και ήπιες νευρολογικές παθήσεις, αυτοεξυπηρετούμενων χωρίς κινητικά προβλήματα (στο εξής θα αποκαλούνται «ωφελούμενοι»), να υποβάλουν αίτηση συνοδευόμενη με τα απαραίτητα δικαιολογητικά για την εγγραφή τους στο Κέντρο Δημιουργικής Απασχόλησης Ατόμων με Αναπηρία «Η ΑΡΜΟΝΙΑ» που λειτουργεί στη Θεσσαλονίκη, Σποράδων 4 (περιοχή Μαρτίου).

**Α. ΣΚΟΠΟΣ ΜΑΣ ΕΙΝΑΙ:**

* η δημιουργική απασχόληση των ωφελούμενων
* η βελτίωση και ανάπτυξη κοινωνικών και γνωστικών δεξιοτήτων των ωφελούμενων
* η ομαλή ένταξή τους στο κοινωνικό σύνολο
* η προαγωγή ομαδικού πνεύματος και συνεργατικότητας
* η διεύρυνση των οριζόντων των ωφελούμενων μέσω της δια βίου εκπαίδευσής τους τόσο σε γνωστικά όσο και πρακτικά ζητήματα της καθημερινότητας (π.χ. εκμάθηση Η/Υ, άσκηση λόγου – έκφρασης, γυμναστική κ.α.)
* η στήριξη και η συμβουλευτική των ωφελούμενων και των οικογενειών τους

**Β. ΠΑΡΕΧΟΜΕΝΕΣ ΥΠΗΡΕΣΙΕΣ**

* Ασφαλή απασχόληση και αξιοποίηση του ελεύθερου χρόνου των ατόμων με αναπηρία με την επίτευξη προσωπικής ή ομαδικής δραστηριότητας.
* Ατομική εκπαίδευση των ωφελούμενων πάνω σε θέματα αυτοεξυπηρέτησης (διατροφή, καθαριότητα, υγιεινή).
* Ανάπτυξη κοινωνικών δεξιοτήτων
* Υλοποίηση προγραμμάτων έκφρασης και ψυχαγωγίας, άθλησης και προσαρμοσμένης φυσικής αγωγής
* Ατομικές και ομαδικές συνεδρίες με ψυχολόγο
* Εργοθεραπεία
* Ανάπτυξη φιλικών δεσμών και κοινωνικών σχέσεων
* Κοινωνικοποίηση: εξορμήσεις, εκδηλώσεις και εκδρομές
* Υποστήριξη της οικογένειας για την κατάλληλη αντιμετώπιση των εξειδικευμένων αναγκών φροντίδας και εκπαίδευσης των ωφελούμενων.
* Ενημέρωση της οικογένειας και παραπομπή στις αρμόδιες υπηρεσίες για την κάλυψη εξειδικευμένων αναγκών των ωφελούμενων.
* Μεταφορά των εκπαιδευομένων από τα σπίτια τους προς το Κέντρο και αντίστροφα.
* Εργαστήρια: Υπολογιστές, Μαγειρική, Οικιακή Οικονομία, Ανακύκλωση, Θεατρική Αγωγή, Μουσική Αγωγή.

**Γ. ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

Για την εγγραφή απαιτούνται:

* Αίτηση Γονέα/Κηδεμόνα/Δικαστικού συμπαραστάτη
* Βεβαίωση γιατρού του δημοσίου ΝΠΔΔ ή Ασφαλιστικού Οργανισμού για την κατάσταση υγείας του ατόμου.
* Γνωμάτευση Α’βάθμιας Υγειονομικής Επιτροπής (ΚΕΠΑ) για το είδος και το ποσοστό αναπηρίας του ατόμου.
* Σε περίπτωση που ο αριθμός των αιτήσεων υπερβαίνει την δυναμικότητα του Κέντρου λαμβάνονται υπόψη και τα κοινωνικοοικονομικά κριτήρια.

**Δ. ΕΠΙΛΟΓΗ ΤΩΝ ΩΦΕΛΟΥΜΕΝΩΝ**

Η επιλογή των ωφελούμενων γίνεται με απόφαση του Δ.Σ., έπειτα από τον έλεγχο των απαιτούμενων δικαιολογητικών και την εισήγηση της επιστημονικής επιτροπής του κέντρου.

Καθώς το κέντρο μας λειτουργεί και με το πρόγραμμα «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» του Πλαισίου Ανάπτυξης (**ΕΣΠΑ**) που πραγματοποιείται από την εταιρία Ε.Ε.Τ.Α.Α. ΑΕ συστήνουμε την έγκαιρη εγγραφή των ενδιαφερόμενων για την εξασφάλιση της θέσης.

**Ε. ΚΑΤΑΘΕΣΗ ΔΙΚΑΙΟΛΟΓΗΤΙΚΩΝ**

Οι αιτήσεις μαζί με τα απαραίτητα δικαιολογητικά συμμετοχής μπορούν να κατατεθούν ιδιοχείρως ή κατόπιν επικοινωνίας ταχυδρομικώς ή μέσω υπηρεσίας ταχυμεταφοράς.

**Διεύθυνση – Στοιχεία Επικοινωνίας:**

ΚΔΑΠ – ΑμεΑ «Η Αρμονία»

Σποράδων 4, 54646, Θεσσαλονίκη

Τηλ. Επικοινωνίας: 2315518808

e-mail: sillogos\_amea\_armonia@yahoo.com

Υπεύθυνος επικοινωνίας: Βασιλική Ρωμούδη

Ώρες επικοινωνίας: 8:00 -14:00

Πρόεδρος Δ.Σ.

Ζερβάκη Κυριακή